als_Latn dik_Latn sag_Latn
Presidenti i Republikës së Maqedonisë, Gjorge Ivanov ditën e sotme dhe nesër do të qëndrojë për një vizitë pune në Rusi, ku një ndër pikat e axhendës është edhe takimi me presidentin rus Vladimir Putin. Sikurse kanë bërë të ditur mediat maqedonase në gjuhën shqipe, në vitin 2016 presidenti Ivanov është dekoruar me çmimin “Shenjtëria e tij Patriarku i Moskës dhe i gjithë Rusisë Aleksej i Dytë” çmim i cili pritet t’i dorëzohet nga Patriarku i Kishës ortodokse të Rusisë, Kirill në ceremoninë solemne e cila do të mbahet sot në tempullin “Krishti shpëtimtar” në Moskë.
Çmimi prestigjioz ndërkombëtar i cili i ndahet presidentit Ivanov paraqet mirënjohje për angazhimet e tij në përforcimin e marrëdhënieve midis ortodoksëve, rolin e religjionit në shoqëri dhe vendosjen, gjegjësisht përforcimin e parimeve të tolerancës fetare, shkruan “Tetova sot”. Ndërkohë që po ditën e sotme Presidenti i Maqedonisë do të marrë pjesë edhe në një liturgji në tempullin në Moskë, ditën e nesërme ai do të shtrëngojë duart me presidentin e Rusisë, Vladimir Putin./Citynews
als_Latn als_Latn